CELEX: 32020D1051
Language: et
Date: 2020-07-16 00:00:00
Title: Komisjoni Rakendusotsus (EL) 2020/1051, 16. juuli 2020, millega lõpetatakse muudatuste arvessevõtmist käsitlev kordusuurimine Hiina Rahvavabariigist pärit teatavate malmist toodete impordi suhtes

17.7.2020   
               
               
                  ET
               
               
                  Euroopa Liidu Teataja
               
               
                  L 230/24
               
            
         KOMISJONI RAKENDUSOTSUS (EL) 2020/1051,
         16. juuli 2020,
         millega lõpetatakse muudatuste arvessevõtmist käsitlev kordusuurimine Hiina Rahvavabariigist pärit teatavate malmist toodete impordi suhtes
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „alusmäärus“), eriti selle artikli 9 lõiget 1 ja artiklit 12,
         ning arvestades järgmist:
         1.   MENETLUS
         
                     (1)
                  
                  
                     18. detsembril 2019 teatas komisjon Hiina Rahvavabariigist pärit teatavate malmist toodete importi käsitleva dumpinguvastase uurimise taasalustamisest, avaldades taasalustamise teate Euroopa Liidu Teatajas (2) (edaspidi „taasalustamise teade“).
                  
               
                     (2)
                  
                  
                     Komisjon alustas uurimist uuesti taotluse alusel, mille esitas kaheksa liidu tootjat (edaspidi „taotluse esitajad“), kelle toodang moodustab üle 25 % liidu teatavate malmist toodete kogutoodangust. Taotlus sisaldas tõendeid selle kohta, et pärast esialgset uurimisperioodi ja ajutiste dumpinguvastaste tollimaksude kehtestamist olid Hiina teatavate malmist toodete ekspordihinnad langenud ning edasimüügihinnad liidu turul ei olnud piisavalt muutunud. Neid tõendeid peeti uurimise taasalustamiseks piisavaks.
                  
               
                     (3)
                  
                  
                     Taasalustamise teates kutsus komisjon huvitatud isikuid kordusuurimises osalemiseks komisjoniga ühendust võtma. Lisaks teavitas komisjon isiklikult taotluse esitajaid, teadaolevaid eksportivaid tootjaid, teadaolevaid importijaid ja Hiina Rahvavabariigi ametiasutusi muudatuste arvessevõtmist käsitleva kordusuurimise algatamisest ning kutsus neid selles osalema.
                  
               2.   KAEBUSE TAGASIVÕTMINE JA MENETLUSE LÕPETAMINE
         
                     (4)
                  
                  
                     15. mai 2020. aasta kirjaga teatasid taotluse esitajad komisjonile, et võtavad oma taotluse tagasi.
                  
               
                     (5)
                  
                  
                     Alusmääruse artikli 9 lõike 1 kohaselt võib menetluse lõpetada, kui taotlus võetakse tagasi ja kui lõpetamine ei ole vastuolus liidu huvidega.
                  
               
                     (6)
                  
                  
                     Muudatuste arvessevõtmist käsitleva kordusuurimise käigus ei ilmnenud ühtegi asjaolu, mis oleks näidanud, et muudatuste arvessevõtmist käsitleva kordusuurimise lõpetamine oleks vastuolus liidu huvidega.
                  
               
                     (7)
                  
                  
                     Seepärast leidis komisjon, et muudatuste arvessevõtmist käsitlev kordusuurimine Hiina Rahvavabariigist pärit teatavate malmist toodete impordi suhtes Euroopa Liitu tuleks lõpetada kehtivaid meetmeid muutmata.
                  
               
                     (8)
                  
                  
                     Huvitatud isikuid teavitati sellest ja neile anti võimalus esitada märkusi. Ent märkusi, mis oleksid viinud järelduseni, et muudatuste arvessevõtmist käsitleva kordusuurimise lõpetamine oleks vastuolus liidu huvidega, huvitatud isikutelt ei saadud.
                  
               
                     (9)
                  
                  
                     Käesolev otsus on kooskõlas alusmääruse artikli 15 lõike 1 alusel moodustatud komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käesolevaga lõpetatakse muudatuste arvessevõtmist käsitlev kordusuurimine Hiina Rahvavabariigist pärit selliste malmist toodete impordi suhtes, mis praegu kuuluvad CN-koodide ex 7325 10 00 (TARICi kood 7325100031) ja ex 7325 99 90 (TARICi kood 7325999080) alla.
         
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 16. juuli 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 176, 30.6.2016, lk 21.
         
            (2)  Teade Hiina Rahvavabariigist pärit teatavate malmist toodete importi käsitleva dumpinguvastase uurimise taasalustamise kohta (ELT C 425, 18.12.2019, lk 9).